Source: http://www.digilelut.fi/2014/03/ylen-hd-kanavien-tallennus-on-taysi-kysymysmerkki/
Timestamp: 2017-04-27 12:47:59+00:00

Document:
Ylen HD -kanavien tallennus on täysi kysymysmerkki | Digilelut
Ylen HD -kanavien tallennus on täysi kysymysmerkki
7.3.2014 Ylen teräväpiirtokanavat aloittivat lähetykset tammikuun lopussa. Jo silloin selvisi, ettei näiden kanavien tallennus välttämättä onnistukaan IPTV-palveluilla, joita ovat muun muassa Elisa Viihde, Sonera Viihde ja Maxivision Viihde.
Tällä hetkellä tilanne on sellainen, että Ylen HD -kanavia voidaan tallentaa Elisa Viihteessä. Tallennus ei onnistu Sonera Viihteessä, eikä Maxivision Viihteessä. Myös Lumotv on kertonut, etteivät Ylen HD -kanavat ole tulossa operaattorin IPTV/Viihde -palvelun mahdollisen jatkuvan tallennuksen piiriin. Lumotv:n iptv-itsepalvelukeskuksen etusivu näyttää samalta, kuin Maxivisionin, joten ilmeisesti Lumotv:n ilmoitus jatkuvasta tallennuksesta vastaa Maxivisionin hakusana-ajastuksia.
Maxivision kertoi heti tammikuun lopussa uutiskirjeessään, ettei Yle TV1 HD, Yle TV2 HD, Yle Fem HD ja Yle Teema HD -kanavien tallennus tule onnistumaan. Tämän jälkeen Maxivision on kertonut useasti käyvänsä neuvotteluita Ylen HD -kanavien tallennuksen sallimisesta, mutta sopimusta ei ole saatu tehtyä. 19. helmikuuta Maxivision kertoi neuvotteluiden toisen osapuolen olevan Super Head End Finland.
Digilelut kysyi asiasta Super Head End Finlandilta kolme kertaa, eikä yksikään vastaus auttanut asian selvittelyä yhtään, sillä vastauksena oli joka kerta tyly ”Super Head End Finland Oy ei valitettavasti pysty kommentoimaan Maxisat Oy:n Maxivision palveluun liittyviä asioita. Pyydämme olemaan yhteydessä asian tiimoilta Maxisat Oy:öön”.
Digilelut kyseli Super Head End Finlandilta johtuuko tallennusten estäminen Maxivisionissa näistä neuvotteluista ja käykö yhtiö neuvotteluita Maxivisionin kanssa. Digilelujen utelu oli kuitenkin kiinnostanut Super Head End Finlandia jonkin verran, sillä korkeassa asemassa oleva yrityksen henkilö oli käynyt lukemassa allekirjoittaneen LinkedIn-profiilin.
Kysyin myös Yleltä heti tammikuun lopussa tietävätkö he, miksei Ylen teräväpiirtokanavia voida tallentaa kaikkien iptv-operaattoreiden verkoissa. Ylen tekninen neuvontansa kertoi, ettei millään Ylen kanavalla (SD tai HD) ole tallennuksen estoja. Ylen tekninen neuvonta arveli kyseessä olevan operaattorikohtainen ongelma.
Selvittelin asiaa uudelleen helmikuussa ja sain vastauksen Ylen lakiosastolta helmikuun 24. päivä. Tällä kertaa Ylen mielipide oli muuttunut täysin, sillä Ylen lakiosasto vastasi näin:
Minkään operaattorin kanssa ei ole sovittu Ylen kanavien tarjoamisesta operaattorin verkkotallennuspalveussa. Yhdelläkään operaattorilla ei näin ollen ole Ylen antamaa lupaa tarjota asiakkailleen Ylen ohjelmia tallennuspalvelussaan.
Tekijänoikeuslain yksityiskopiointisäännös antaa kansalaisille oikeuden tallentaa itse ohjelmia yksityiseen käyttöönsä. Katsojilla on säännöksen nojalla mahdollisuus tallentaa omilla laitteillaan Ylen HD-lähetyksiä samaan tapaan kuiin SD-lähetyksiäkin. Ohjelmien käyttö operaattoreiden verkkotallennuspalveluissa ei ole mahdollista yksityiskopiointisäännöksen nojalla.
Televisioyhtiöt, oikeudenhaltijoiden järjestöt ja keskeiset teleoperaattorit ovat neuvotelleet verkkotallentamista koskevasta sopimuslisenssisäännöksestä ja sen nojalla tapahtuvasta sisältöjen lisensioinnista verkkotallennuspalveluihin. Osapuolet ovat tehneet asiasta yhteisen esityksen opetus- ja kulttuuriministeriölle. Ministeriö valmistelee verkkotallennuspalvelujen tarjontaa koskevaa tekijänoikeuslain muutosta osapuolten tekemän ehdotuksen pohjalta.
Tämän vastauksen jälkeen täytyy ihmetellä entistä enemmän sitä, miksi Ylen HD -kanavia voidaan tallentaa Elisa Viihteellä, muttei muilla iptv-palveluilla. Kysyin tämän jälkeen Yleltä tarkoittaako heidän vastauksensa, ettei Maxivisionilla, Elisa Viihteellä, Sonera Viihteellä tai vastaavilla voida tallentaa Ylen (mitään) kanavia ennekuin lakimuutos on mennyt läpi, vai tarkoittaako heidän vastaus vain Ylen HD-kanavia. Lähetin kysymyksen 11 päivää sitten, mutta Yle ei ole enää vastannut mitään.
Yle viittaa vastauksessaan tekijänoikeusjärjestöjen, televisioyhtiöiden sekä operaattoreiden lakimuutosehdotukseen, joka heikentäisi läpi mennessään verkkotallennuspalveluita. Lakihdotuksen suurin heikennys olisi mainoksien muuttuminen, sillä niitä ei voisi enää kelata. Digilelut on luonut pakkomainoksia vastustavan adressin, jossa on tällä hetkellä 180 allekirjoitusta. Käy allekirjoittamassa adressi täällä.
Päivitys: Yle kertoi Digileluille maanantaina 10.3., ettei mitään sen kanavia saa tallentaa verkkotallennuspalveluilla.
Yle: Tv-ohjelmien nettitallennus ei meidän luvattavissamme | Tietokone Knowledge kirjoitti	11.3.2014 kello 20:08	[…] viikolla Digilelut-sivusto ihmetteli, miksi Elisan Viihde-palvelussa voi tallentaa Ylen hd-kanavien sisältöä, mutta esimerkiksi […]

References: HD 
 HD 
 HD 
 HD 
 HD 
 HD 
 HD 
 HD